SUTHA ของดีที่คนกลัว
ประเด็นของหุ้น SUTHA ซึ่งมีการกล่าวอ้างถึงราคาหุ้นมีโอกาสวิ่งขึ้นไปถึง 10 บาทนั้น ถือเป็นข้อมูลที่เข้าข้างความคิดของตัวเองมากเกินไปหน่อย และยังเป็นการเชื้อเชิญให้คนอื่นคล้อยตามไปด้วยนั้น มันเป็นเรื่องที่อันตรายอย่างยิ่งยวด
1 พ.ย. 2558

สภาแมงเม่า: ดร.สมชาย
 
คุณอมร จากประชาชื่น กรุงเทพฯ พูดถึงสถานการณ์ของหุ้น SUTHA หรือ บริษัท สุธากัญจน์ จำกัด (มหาชน) มีหลายประเด็นที่น่าติดตามดูอย่างใกล้ชิด ซึ่งแต่ละประเด็นก็มีเรื่องให้ชวนคิดตลอดเวลา โดยเฉพาะในแง่ของผลการดำเนินงานที่ดีขึ้นอย่างต่อเนื่อง แต่ราคาหุ้นกลับไม่ยอมตอบรับเรื่องดังกล่าว ซึ่งเป็นสถานการณ์ที่น่าเห็นใจเป็นอย่างมาก ผมถึงอยากจะแชร์ข้อมูลในส่วนนี้ให้กับแฟนคลับ “สภาแมงเม่า” เพื่อไว้เป็นตัวเลือกสำหรับการลงทุนในอนาคต เพราะเมื่อดูจากไซเคิลของหุ้นจะเห็นว่า หุ้นกำลังกลับตัวเป็นขาขึ้นอีกครั้ง และมีความเป็นไปได้ที่หุ้นจะวิ่งขึ้นไปถึง 10 บาทเหมือนช่วงปลายปี 57 นะครับ
 
ตรงนี้เป็นข้อมูลที่อาจารย์อยากให้ คุณอมร มองภาพในมุมกลับเพื่อทำให้เห็นว่า สิ่งที่คุณคิดอาจไม่เป็นเหมือนกับสิ่งที่คนอื่นคิด จึงไม่ควรไปบีบบังคับให้คนอื่นเชื่อตามสิ่งที่ตัวเองเชื่อ เพราะสุดท้ายอาจไม่เป็นเหมือนกับที่ตัวคุณเองคิดก็ได้นะครับ
โดยเฉพาะประเด็นของหุ้น SUTHA หรือ บริษัท สุธากัญจน์ จำกัด (มหาชน)ซึ่งมีการกล่าวอ้างถึงราคาหุ้นมีโอกาสวิ่งขึ้นไปถึง 10 บาทนั้น ถือเป็นข้อมูลที่เข้าข้างความคิดของตัวเองมากเกินไปหน่อย และยังเป็นการเชื้อเชิญให้คนอื่นคล้อยตามไปด้วยนั้น มันเป็นเรื่องที่อันตรายอย่างยิ่งยวด
หากมองตามเนื้อผ้าจะเห็นว่า ผลงานในปีนี้น่าจะพอๆ กับปีก่อน แรงขับเคลื่อนถึงไม่มากพอที่จะทำให้ราคาหุ้นหวือหวาเหมือนปีที่ผ่าน และองค์ประกอบหนึ่งที่ทำให้ราคาหุ้นวิ่งขึ้นอย่างร้อนแรงเมื่อปีก่อน ล้วนเป็นผลมาจากความสดใหม่ของหุ้นที่เพิ่งเข้ามาจดทะเบียนในตลาดหลักทรัพย์ฯ
เมื่อผ่านไประยะหนึ่งพบว่า ในตลาดหุ้นมีหุ้นตัวอื่นที่โดดเด่นกว่า นักลงทุนเลยเปลี่ยนไปเล่นหุ้นตัวนั้นแทน ทั้งที่ผลงานของ SUTHA ยังคงเส้นคงวา จึงกลายเป็นว่า นักลงทุนมองข้ามหุ้นพื้นฐานดีไปเสียอย่างนั้น ล้วนเป็นสถานการณ์ที่ต้องแยกแยะให้ออกก่อนว่า เกิดจากผลทางจิตวิทยา หรือ ผลจากปัจจัยพื้นฐาน
ถ้าเกิดจากผลทางจิตวิทยา ต้องใช้เวลาในการเยียวยาราคาหุ้นให้กลับมาดีเหมือนเดิม หรือถ้าเกิดจากปัจจัยพื้นฐาน ก็ค่อนข้างยากจะทำให้ราคาหุ้นกลับมาดีดังเดิม วันนี้ถึงต้องพิจารณากันว่า SUTHA ร่วงลงอย่างหนักเกิดจากประเด็นไหน?
 
(หน่วย: ล้านบาท)
…
 
